พลโท **จูมมะลี ไซยะสอน** (ลาว: ຈູມມະລີ ໄຊຍະສອນ) อดีตประธานประเทศลาว สมรสกับแก้วสายใจ ไซยะสอน เมื่อ พ.ศ. 2533 มีบุตร 2 คน

ประวัติ
-------

จูมมะลี ไซยะสอนเป็นชาวลาวเผ่าลาวลุ่ม เกิดเมื่อวันที่ 6 มีนาคม พ.ศ. 2479 ในครอบครัวชาวนาที่บ้านวัดเหนือ เมืองไซเสดถา แขวงอัตตะปือ ประเทศลาว

การศึกษา
--------

* วิชาการทหารชั้นสูงจากอดีตสหภาพโซเวียต
* ทฤษฎีการเมืองลัทธิมาร์กซ์-เลนินชั้นสูงจากสาธารณรัฐสังคมนิยมเวียดนาม

การเข้าร่วมปฏิวัติกับพรรคประชาชนปฏิวัติลาว
------------------------------------------

จูมมะลี ไซยะสอนได้เข้าร่วมพรรคประชาชนปฏิวัติลาวในปี พ.ศ. 2497 ด้วยการเป็นทหารขื้นไปในเขตรวมเมืองซำเหนือ และได้เข้าเป็นสมาชิกของพรรคอย่างเต็มตัว เมื่อวันที่ 7 ธันวาคม พ.ศ. 2498 ได้เข้าร่วมปฏิวัติและได้รบ โดยเริ่มจากการเคลื่อนไหวสู้รบป้องกันเขตรวม ในปี พ.ศ. 2498 - 2499 จนถึงการบัญชากองกำลังติดอาวุธแขวงเชียงขวาง และยึดเมืองพูคูน เมืองกาสี เมืองวังเวียง เมืองโพนโฮง และเมืองเวียงจันทน์ ในแขวงเวียงจันทน์ ในปี พ.ศ. 2518 เพื่อเป็นเงื่อนไขนำไปสู่การก่อตั้งสาธารณรัฐประชาธิปไตยประชาชนลาวสำเร็จ

ตำแหน่งการงาน
-------------

| ประเทศลาว
 |
| --- |
|  |
| บทความนี้เป็นส่วนหนึ่งของการเมืองลาว |
| ประธานาธิบดี
* ทองลุน สีสุลิด
 |
| รองประธานาธิบดี
* ปานี ยาท่อตู้
* บุนทอง จิดมะนี
 |
| นายกรัฐมนตรี
* สอนไซ สีพันดอน
 |
| สภาแห่งชาติสภาแห่งชาติลาว |
| พรรคการเมือง
* พรรคประชาชนปฏิวัติลาว
 |
| การเลือกตั้งการเลือกตั้งในลาว |
| เขตการปกครอง
* แขวง
* เมือง
* บ้าน
* แขวง
* เมือง
* บ้าน
 |
| สิทธิมนุษยชนสิทธิมนุษยชนในประเทศลาว |
| ความสัมพันธ์ระหว่างประเทศความสัมพันธ์ระหว่างประเทศของประเทศลาว |
| * ด
* ค
* ก
 |

### งานฝ่ายทหาร

ท่านได้รับผิดชอบหน้าที่สำคัญ โดยเริ่มจากการเป็นรองหัวหน้าหมู่ใน พ.ศ. 2502 เป็นหัวหน้าหมวด แล้วก้าวขึ้นเป็นผู้บังคับกองพันโดยตรง ต่อมาได้เป็นหัวหน้าเสนาเขต และเป็นรองเลขาคณะพรรคเขตใน พ.ศ. 2515 เป็นเจ้ากรมสู้รบกรมใหญ่เสนาธิการ และเป็นรองเจ้ากรมใหญ่เสนาธิการใน พ.ศ. 2523 เป็นรองรัฐมนตรี (รัฐมนตรีช่วยว่าการ)
กระทรวงป้องกันประเทศ (กระทรวงกลาโหม) ใน พ.ศ. 2525 ได้รับประดับยศชั้นพลโทเมื่อปี พ.ศ. 2533 และเป็นรัฐมนตรีกระทรวงป้องกันประเทศใน พ.ศ. 2534

### งานฝ่ายบริหาร

นอกจากนี้ท่านยังได้เป็นพนักงานฝ่ายบริหารในหลายตำแหน่งสำคัญ โดยเริ่มจากการเป็นเมืองหมวดใน พ.ศ. 2503 เป็นผู้บัญชาการและเป็นเลขาคณะพรรคกองพัน เป็นเลขาคณะพรรคเขตเชียงขวาง ต่อมาได้เป็นคณะพรรคกรมใหญ่เสนาธิการและเลขานุการคณะพรรคกรมใหญ่เสนาธิการใน พ.ศ. 2523 ในกองประชุมใหญ่ของพรรคประชาชนปฏิวัติลาวครั้งที่ 3 ท่านได้รับเลือกให้เป็นกรรมการศูนย์กลางพรรค ได้รับเลือกเป็นกรรมการสำรองกรมการเมืองศูนย์กลางพรรคในกองประชุมใหญ่ของพรรคครั้งที่ 4 และเป็นกรรมการกรมการเมืองศูนย์กลางพรรค ตั้งแต่กองประชุมใหญ่ของพรรคครั้งที่ 5 เป็นต้นมาจนถึงปัจจุบัน (ครั้งล่าสุดมีขึ้นเป็นครั้งที่ 8 เมื่อวันที่ 18-21 มีนาคม พ.ศ. 2549)

ตั้งแต่ พ.ศ. 2544 ได้ดำรงตำแหน่งรองประธานประเทศ ทั้งเป็นรองประธานคณะกรรมการป้องกันชาติป้องกันความสงบศูนย์กลาง ตั้งแต่ พ.ศ. 2546 เป็นต้นมา นอกจากนี้ยังได้รับการแต่งตั้งเป็นผู้ประจำการกรมการเมืองศูนย์กลางพรรคอีกด้วย

การเข้าดำรงตำแหน่งประธานประเทศ
------------------------------

ในกองประชุมครบคณะครั้งปฐมฤกษ์ ของคณะบริหารงานศูนย์กลางพรรคสมัยที่ 8 เมื่อวันที่ 21 มีนาคม พ.ศ. 2549 พลโทจูมมะลี ไซยะสอนได้รับเลือกตั้งอย่างเป็นเอกฉันท์ ให้ดำรงตำแหน่งเลขาธิการใหญ่คณะบริหารงานศูนย์กลางพรรคประชาชนปฏิวัติลาว และในการประชุมสภาแห่งชาติชุดที่ 6 ครั้งปฐมฤกษ์ เมื่อวันที่ 8 มิถุนายน ปีเดียวกัน ที่ประชุมได้ลงมติเป็นเอกฉันท์เลือกตั้งให้ท่านเข้ารับตำแหน่งประธานประเทศต่อจากท่านคำไต สีพันดอน นับเป็นประธานประเทศคนที่ 6 แห่งสาธารณรัฐประชาธิปไตยประชาชนลาว

อุบัติเหตุเรือล่ม
-----------------

ในวันที่ 4 เมษายน พ.ศ. 2564 ในขณะที่จูมมะลีและครอบครัวได้เดินทางท่องเที่ยว ณ เขื่อนน้ำงึม ได้เกิดอุบัติเหตุเรือล่มเนื่องจากพายุ และคลื่นลมแรงทำให้เรือจมห่างจากฝั่งประมาณ 40 เมตร โดยมีผู้เสียชีวิต 8 คน จากผู้โดยสารทั้งหมด 39 คน ทำให้มีผู้รอดชีวิต 31 คน หนึ่งในนั้นคือ จูมมะลี ได้รับความช่วยเหลือขึ้นมาได้อย่างปลอดภัย และถูกนำตัวไปรักษาอยู่ในโรงพยาบาลที่นครหลวงเวียงจันทน์ แต่ต้องสูญเสียสมาชิกครอบครัว 6 คน คือภรรยาแก้วสายใจ ไซยะสอน ลูกชาย 1 คน ลูกสะใภ้ 2 คน และหลานอีก 2 คน

อ้างอิง
-------

1. ↑  "เรือล่มในอ่างลำน้ำงึม "อดีตผู้นำลาว" สูญเสียคนในครอบครัว 6 ชีวิต". Thai PBS News. 2021-04-06. สืบค้นเมื่อ 2021-04-06.
2. ↑  "Eight die in pleasure boat capsize on Sunday". VIENTIANE TIMES. 2021-04-04. สืบค้นเมื่อ 2021-04-06.
3. ↑  "เรือเรือยอช์ตล่มทะเลสาบดังในลาว ดับ 8 ราย". xinhua thainews service. 2021-04-05. สืบค้นเมื่อ 2021-04-06.

| ก่อนหน้า |  | จูมมะลี ไซยะสอน |  | ถัดไป |
| --- | --- | --- | --- | --- |
| **คำไต สีพันดอน** |  |  **ประธานประเทศลาว** (8 มิถุนายน พ.ศ. 2549 – 20 เมษายน พ.ศ. 2559) |  | **บุนยัง วอละจิด** |
| **คำไต สีพันดอน** |  |  **เลขาธิการใหญ่คณะบริหารงานศูนย์กลางพรรคประชาชนปฏิวัติลาว** (15 มีนาคม พ.ศ. 2549 – 22 มกราคม พ.ศ. 2559) |  | **บุนยัง วอละจิด** |
| **อุดม ขัดติยะ** |  |  **รองประธานประเทศลาว** (พ.ศ. 2544 – พ.ศ. 2549) |  | **บุนยัง วอละจิด** |

  


| * ด
* ค
* ก
ประมุขรัฐแห่งประเทศลาว |
| --- |
| พระมหากษัตริย์ลาว | 
* พระบาทสมเด็จพระเจ้ามหาชีวิตศรีสว่างวงศ์
* พระบาทสมเด็จพระเจ้ามหาชีวิตศรีสว่างวัฒนา

 | ราชอาณาจักรลาวราชอาณาจักรลาวสปป.ลาวสปป.ลาว |
| ประธานประเทศ | 
* เจ้าสุภานุวงศ์
* พูมี วงวิจิด
* ไกสอน พมวิหาน
* หนูฮัก พูมสะหวัน
* คำไต สีพันดอน
* จูมมะลี ไซยะสอน
* บุนยัง วอละจิด
* ทองลุน สีสุลิด

 |
| (\*) รักษาการณ์ประมุขแห่งรัฐ |

| * ด
* ค
* ก
รองประธานประเทศลาว |
| --- |
| 
* สีสะหวาด แก้วบุนพัน
* อุดม ขัดติยะ
* จูมมะลี ไซยะสอน
* บุนยัง วอละจิด
* พันคำ วิพาวัน
* ปานี ยาท่อตู้
* บุนทอง จิดมะนี

 | Laos |